

***Predstavljata aplikacijo***



**Občina Prevalje, Matic Tasič, župan**

**PONUDBA ZA APLIKACIJO ZA POTREBE PARTICIPATIVNEGA PRORAČUNA**

1. **UVOD**

V zadnjih letih je med občani, politično javnostjo in mediji veliko govora o participativnosti pri občinskih proračunih. Vodstva občine se tega lotevajo na različne načine, veliko se jih zadovoljuje z odgovori, da to že imajo, ker imajo občani preko krajevnih ali četrtnih skupnosti vpliv na sestavljanje proračuna oziroma da neki delež proračuna rezervirajo za to, da o njem soodločajo občani. Seveda je župan tisti, ki predlaga proračun in občinski svet tisti, ki ga sprejema, vendar je pred sprejemanjem in v času med dvema proračunoma pomembno mnenje in glas občanov oziroma volivcev.

Le redke so slovenske občine, ki se na tem področju poslužujejo orodij, ki jih ponuja digitalizacija. Epidemija korone je pokazala nujnost drugačnega komuniciranja z občani in volivci in aplikacija za namizne računalnike in pametne telefone namenjena za potrebe participativnega proračuna to omogoča.

# OPIS APLKACIJE

Spletna aplikacija za potrebe soodločanja občanov pri proračunu ima dva ključna stebra in pomena:

*Prvič*: občina daje na verifikacijo svoje projekte, ki jih v prihodnjih leti načrtuje in o teh projektih seznanja občane, ki imajo možnost, da preko aplikacije o njih tudi glasujejo.

*Drugič*: občani v aplikaciji sami predlagajo projekte in o njih prav tako lahko glasujejo.

Aplikacija je enostavna za uporabnike, ljudem daje zadovoljstvo in občutek, da tudi v času, ko niso volitve, participirajo pri odločanju o tem, kaj se bo v očini dogajalo in kaj bo narejenega z denarjem občinskega proračuna.

Aplikacijo je v rokah administratorja, ki ureja aplikacijo in ne dopusti prej objave, preden le-ta ni pregledana. Tako se izognemo napadom in sovražnemu govoru.

V aplikaciji je lahko dodan tudi razdelek, kjer se spremljajo občinski projekti, ki so že v teku ali so bili izvedeni. Na spletni strani občine so raznotere informacije, razpisi, pozivi, novice iz življenja v občini, aplikacija pa je fokusirana samo na projekte, ki so v teku in ki jih občina načrtuje, ter na predloge občanov.

# POMEN IN PREDNOSTI

S to aplikacijo verificiramo svoje zamisli, ki so ali bodo sprejeti na občinskem svetu in hkrati občanom ponujamo možnost za soodločanje s sodobnimi digitalnimi orodji.

S sodelovanjem občanov pri predlogih v aplikaciji lahko pridobivamo tudi za širšo skupnost pomembne ideje in predloge, katerih župan ali občinski svet pri svojem delu niso zaznali ali so bili spregledani.

Z aplikacijo zajamemo generacije, ki jih zbori krajanov in podobna srečanja ne zanimajo in tam niso prisotni, radi bi pa participirali pri odločanju, če bodo imeli ustrezno platformo, ki jim bo to omogočala že z nekaj kliki na pametnem telefonu.

S takšno aplikacijo lahko nagovorimo širšo množico ljudi v občini, aplikacija je stalno na voljo, stik z občani za njihove pobude je tako vedno odprt.

Seveda pa aplikacija ni nadomestilo za neposredni stik, je pa pomemben dodatek k temu, da se zazna mnenje v občini in je na raznih zborovanjih z občani komunikacija lažja, bolj je lahko občinska uprava pripravljena na to, kakšna je temperatura na terenu

# VZPOSTAVITEV IN NASTAVITEV APLIKACIJE

Aplikacija lahko gostuje na novi domeni in strežniku, neodvisni od ostalih občinskih spletnih strani/aplikacij. Lahko pa deluje kot podstran občinske spletne strani/aplikacije.

Mi poskrbimo za nakup in konfiguracijo domene, vzpostavitev strežnika in podatkovne baze ter za zagon aplikacije.

Zagonske nastavitve aplikacije nastavimo po dogovoru z naročnikom. Naročnik si lahko izbira vrednosti parametrov, ki so že na voljo, lahko doda tudi svoje. Z nadaljnjimi nastavitvami lahko upravljamo mi, lahko pa občina sama.

Z naročnikom se dogovorimo o izgledu in postavitvi posameznih sekcij in komponent aplikacije. O imenu aplikacije se dogovorimo z naročnikom.

# UPRAVLJANJE IN DELOVANJE

Aplikacija ima več možnih načinov interakcije z uporabniki. Koncept delovanja si izbere naročnik sam, predstavljamo pa dve izmed mnogih možnosti delovanja:

* 1. Projekte predlagajo predstavniki

Projekte lahko predlagajo samo predstavniki krajevnih skupnosti (vasi, mestnih četrti, ulic,

...), ki prejmejo podatke za poseben uporabniški račun, ki predlaganje projektov dovoljuje. Vsi občani dobijo kodo, s katero imajo možnost glasovanja, ali pa lahko glasuje kdorkoli se registrira in prijavi v spletno aplikacijo z veljavnim elektronskim naslovom.

* 1. Predlog preko preverjanja

Projekte lahko predlagajo vsi uporabniki, ki je v aplikacijo registrira in prijavi z veljavnim elektronskim naslovom. Ko projekt predlaga, pa le-ta ne postane viden v aplikaciji, dokler ga administrator aplikacije (na občini) ne pregleda in preveri ustreznosti ter nato predlog potrdi/zavrne za glasovanje.

# IV CENA NAJEMA

Aplikacijo je možno pridobiti v treh različnih paketih.

1. **Osnovni paket:** 200,00 EUR / mesec

Za naročnika najamemo domeno, poskrbimo za strežnik in podatkovno bazo ter redno spremljamo delovanje vseh strežniških, podatkovnih in aplikativnih komponent.

Naročnik pridobi dostop do aplikacije v obliki, kot je narejena. Prilagodi se občinski grb v aplikaciji in zemljevid, centriran na občino. Naročnik lahko izbira med dvema možnostima delovanja aplikacije (glej točko 5: UPRAVLJANJE IN DELOVANJE).

Aplikacijo občina administrira sama.

1. **Razširjeni paket:** 350,00 EUR / mesec

Za naročnika najamemo domeno, poskrbimo za strežnik in podatkovno bazo ter redno spremljamo delovanje vseh strežniških, podatkovnih in aplikativnih komponent.

Naročnik pridobi dostop do aplikacije v obliki, kot je narejena. Prilagodi se občinski grb v aplikaciji in zemljevid, centriran na občino. Naročnik lahko izbira med različnimi načini upravljanja in delovanja – lahko sam predlaga način delovanja, ki ga implementiramo v aplikacijo.

Aplikacijo tudi administriramo. To pomeni, da za občino spremljamo predlagane projekte (v primeru predloga preko preverjanja), zbiramo in obdelujemo analitične podatke ter analizo aplikacije vsak mesec posredujemo naročniku.

1. **Unikatni paket:** 450,00 EUR / mesec

Za naročnika najamemo domeno, poskrbimo za strežnik in podatkovno bazo ter redno spremljamo delovanje vseh strežniških, podatkovnih in aplikativnih komponent.

Naročnik lahko oblikuje aplikacijo povsem po lastnih željah in potrebah. Poleg izbora različnih načinov upravljanja in delovanja, lahko naročnik izbira tudi druge funkcionalnosti in samo vizualizacijo aplikacije.

Aplikacijo tudi administriramo. To pomeni, da za občino spremljamo predlagane projekte (v primeru predloga preko preverjanja), zbiramo in obdelujemo analitične podatke ter analizo aplikacije vsak mesec posredujemo naročniku.